গোলাপগঞ্জে শিক্ষামন্ত্রী- গতানুগতিক শিক্ষা ব্যবস্থায় আধুনিক বাংলাদেশ গড়া সম্ভব নয়
প্রকাশিতঃ৯:৩৬ অপরাহ্ণ আগস্ট ২৬, ২০১৮, রবিবার
শিক্ষামন্ত্রী নুরুল ইসলাম নাহিদ এমপি বলেছেন, একটি দেশকে বিশ্বের সাথে তাল মিলিয়ে এগিয়ে নিতে হলে সর্বাগ্রে প্রয়োজন আধুনিক শিক্ষা। প্রচলিত গতানুগতিক শিক্ষা ব্যবস্থা দিয়ে আমাদের নতুন প্রজন্মকে আধূনিক বাংলাদেশের নির্মাতা হিসেবে গড়ে তোলা সম্ভব নয় তাই প্রয়োজন শিক্ষা ব্যবস্থার আমুল মৌলিক পরিবর্তন। সে লক্ষ্য নিয়ে সরকার ২০৪১ সালের মধ্যে উন্নত রাষ্ট্রের নির্মাতা হিসেবে গড়ে তুলতে সরকার নিরলসভাবে কাজ করে যাচ্ছে। শেখ হাসিনা সরকার বিগত ৯ বছরে বাংলাদেশের উন্নয়নে যে অর্জন করেছে তা দেশের ইতিহাসে নজির স্থাপন হয়েছে। এত কম সময়ে একটি দেশ সর্বক্ষেত্রে এগিয়ে গেছে তা পৃথিবীর ইতিহাসে বিরল।
রবিবার (২৬ আগস্ট) বিকেলে গোলাপগঞ্জের সৈয়দা আদিবা হোসেন উচ্চ বিদ্যালয়ে ৭০ লক্ষ ৫০ হাজার টাকা ব্যয়ে নতুন একাডেমিক চারতলা ভবনের ১ম তলার নির্মাণ কাজের ভিত্তিপ্রস্তর স্থাপন অনুষ্ঠানে প্রধান অতিথির বক্তব্যে তিনি এসব কথা বলেন।
অনুষ্ঠানে বিদ্যালয় পরিচালনা পর্ষদের সভাপতি ও ঢাকাদক্ষিণ ইউনিয়ন আওয়ামীলীগের সাধারন সম্পাদক শাহাব উদ্দিন আহমদের সভাপতিত্বে এবং বিদ্যালয়ের সিনিয়র শিক্ষক বিজয় কাপালীর পরিচালনায় বক্তব্য রাখেন, উপজেলা আওয়ামী লীগের সাধারণ সম্পাদক রফিক আহমদ, জেলা আওয়ামীলীগের কার্যকরী সদস্য সৈয়দ মিছবাহ উদ্দিন, সৈয়দা আদিবা হোসেন উচ্চ বিদ্যালয়ের প্রধান শিক্ষক হাফিজ আব্দুল খালিক।
এসময় অন্যান্যের মধ্যে উপস্থিত ছিলেন গোলাপগঞ্জ উপজেলা নির্বাহী অফিসার মোহাম্মদ শরীফুল ইসলাম, শিক্ষা প্রকৌশল অধিদপ্তরের নির্বাহী প্রকৌশলী নজরুল হাকিম, গোলাপগঞ্জ মডেল থানার ওসি (অপারেশন) দেলোয়ার হোসেন, যুক্তরাজ্য যুবলীগের যুগ্ম সম্পাদক আমিনুল ইসলাম রাবেল, লক্ষ্মীপাশা ইউপির সাবেক চেয়ারম্যান মাহমুদ আহমদ, উপজেলা ছাত্রলীগের সাবেক সভাপতি খায়রুল হক, ঢাকাদক্ষিন ডিগ্রি কলেজের সাবেক এজিএস মনসুর আহমদ, গোলাপগঞ্জ প্রেসক্লাবের সিনিয়র সহ-সভাপতি এনামুল হক এনাম, নির্বাহী সদস্য জাহেদুর রহমান জাহেদ, উপজেলা আওয়ামীলীগ নেতা জালাল সিদ্দীকী, ইব্রাহীম আলী, সোহেল বক্স, আমেরিকা প্রবাসী দুদু মিয়া, শিক্ষানুরাগী মাহমুদ আহমদ শাহনুর, আমুড়া ইউপি সদস্য আব্দুল গফফার কুটি, উপজেলা যুবলীগ নেতা আলিম উদ্দিন বাবলু, বঙ্গবন্ধু স্মৃতি সংসদ গোলাপগঞ্জ উপজেলা শাখার সভাপতি আবু সুফিয়ান আজম, আমুড়া ইউ/পি আওয়ামীলীগ’র যুগ্ম আহবায়ক নাজিমুল হক লস্কর, রোটারিয়ান মঞ্জুর আহমদ প্রমুখ।
পরে উপজেলা সম্মেলন কক্ষে আয়োজিত অনুষ্টানে শিক্ষামন্ত্রী ১৭টি মাদ্রাসার উন্নয়ন ও খেলাধুলা সামগ্রী ক্রয়ের জন্য চেক হস্তান্তর করেন। এর আগে চিকিৎসাধীন জেলা আওয়ামীলীগ’র সহ-সভাপতি আমির উদ্দিন সাদেক মিয়াকে দেখতে সিলেটের একটি বেসরকারী হাসপাতালে যান শিক্ষামন্ত্রী নুরুল ইসলাম নাহিদ।